
Siketek esélyegyenlősége a közszolgálati médiában. Az „Ég, föld, férfi, nő” című műsor hatásának empirikus kutatása

Egy diszkrimináció mentes, jól működő társadalomban szükséges, hogy az állam minden körülményt megteremtsen a teljes körű esélyegyenlőséghez. Van egy 2014-én megjelent műsor: "Ég, föld, férfi, nő” című úti film. Van két műsorvezető, egy férfi és egy nő. A férfi halló, a nő siket. Magyarországon ez az első alkalom, hogy a műsorvezető siket személy legyen, így a műsor jelentősége a jövőben nem kevés. A műsor nagy vitát váltott ki a siketek, nagyothallók és hallók között. A vélemények megosztották a nézőközönséget és két tábor alakult ki. A tábor egyik feléhez azok a – többségében – hallók tartoznak, akiknek a műsor kifejezetten tetszik, örömmel ismerik meg a siketek világát és a jelnyelvet, és/vagy fontosnak tartják az esélyegyenlőség kérdését. A másik állásponton vannak azok – többségében a siket közösségnek tagjai –, akik elismerik a pozitív kezdeményezést, azonban úgy vélik, ezt végeredményben rosszul valósították meg.
A jelen dolgozat tárgya a műsorral kapcsolatos véleménykülönbségek feltárása, illetve ezek okainak kutatása. Elfogadva, hogy a médiának a későbbiekben is elő kell segítenie az esélyegyenlőségi törekvéseket és az előítéletek megszűnését, fontos, hogy mindig valós és hiteles információkat közvetítsen a hallók felé. Ebből kifolyólag indokolt a műsor lehetséges következményeinek feltárása és hatásának ismerete.



